พระราชบัญญัติป้องกันการกระทำอันเป็นคอมมิวนิสต์ พ.ศ. 2495พระราชบัญญัติ ป้องกันการกระทำอันเป็นคอมมิวนิสต์ พ.ศ. ๒๔๙๕ภูมิพลอดุลยเดช ป.ร. ให้ไว้ ณ วันที่ ๑๓ พฤศจิกายน พ.ศ. ๒๔๙๕ เป็นปีที่ ๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายป้องกันการกระทำอันเป็นคอมมิวนิสต์ เพื่อคุ้มครองความปลอดภัยและความมั่นคงของประเทศชาติและประชาชน จึงทรงพระกรุณาโปรดเกล้าฯ ให้ตราพระบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติป้องกันการกระทำอันเป็นคอมมิวนิสต์ พ.ศ. ๒๔๙๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ในพระราชบัญญัตินี้ "องค์การอันเป็นคอมมิวนิสต์" หมายความถึง (๑) กลุ่มบุคคลหรือคณะบุคคลใด ๆ ซึ่งมีความมุ่งหมายที่จะกระทำการอันเป็นคอมมิวนิสต์ไม่ว่าโดยทางตรงหรือไม่ (๒) พรรคคอมมิวนิสต์แห่งประเทศไทย (พคท.) หรือองค์การระดับต่าง ๆ ของพรรคคอมมิวนิสต์แห่งประเทศไทยตั้งแต่ระดับสูงสุดจนถึงระดับต่ำสุดมาตรา 3 เช่น สมัชชาแห่งพรรคคอมมิวนิสต์ คณะกรรมการกลาง คณะกรรมการเขต คณะกรรมการจังหวัด คณะกรรมการอำเภอ คณะกรรมการตำบล คณะกรรมการหมู่บ้าน องค์การจัดตั้งในโรงงาน หน่วยย่อย ฝ่ายหรือแผนกการเมือง ฝ่ายหรือแผนกจัดตั้ง ฝ่ายหรือแผนกโฆษณา ฝ่ายหรือแผนกแนวร่วม องค์การนำระดับต่าง ๆ เป็นต้น (๓)มาตรา 3 องค์การที่ใช้ชื่ออย่างอื่นของพรรคคอมมิวนิสต์แห่งประเทศไทย เช่น กองทัพปลดแอกประชาชนแห่งประเทศไทย (ท.ป.ท.) ขบวนการแนวร่วมรักชาติแห่งประเทศไทย ขบวนการเอกราชแห่งประเทศไทย สันนิบาตเยาวชนประชาธิปไตยแห่งประเทศไทย เป็นต้น หรือ (๔) กองกำลังที่มีอาวุธของผู้ก่อการร้ายคอมมิวนิสต์ที่ใช้ชื่อต่าง ๆ เช่น ทหารหลวงมาตรา 3 ทหารหลัก ทหารประจำถิ่น ทหารบ้านหรือหน่วยจรยุทธประจำบ้าน (น.จ.บ.) เป็นต้น "การกระทำอันเป็นคอมมิวนิสต์" ได้แก่ การแทรกซึม การโฆษณาชวนเชื่อ การปลุกระดม จารกรรม ก่อวินาศกรรม การใช้กำลังบังคับ หรือการกระทำอื่นใดเพื่อ (๑) บ่อนทำลายความมั่นคงของชาติ สถาบันศาสนา สถาบันพระมหากษัตริย์มาตรา 3 หรือการปกครองระบอบประชาธิปไตยอันมีพระมหากษัตริย์เป็นประมุข (๒) ให้มีการเปลี่ยนแปลงระบบเศรษฐกิจของประเทศ โดยทำให้กรรมสิทธิ์ในทรัพย์สินหรือปัจจัยในการผลิตของเอกชนตกเป็นของรัฐ โดยมิได้มีการชดใช้ค่าทดแทนอันเป็นธรรมหรือ (๓) จัดระเบียบสังคมขึ้นใหม่โดยยึดหลักว่า บรรดาทรัพย์สินทั้งหลายเป็นของกลางร่วมกันมาตรา 3 เว้นแต่การจัดในรูปสหกรณ์เอนกประสงค์ หรือในรูปอื่นใดที่ได้จัดขึ้นตามบทบัญญัติแห่งกฎหมายว่าด้วยเรื่องนั้น ๆ "รัฐมนตรี" (ยกเลิก)มาตรา 4 มาตรา ๔ ผู้ใดกระทำการอันเป็นคอมมิวนิสต์ มีความผิดต้องระวางโทษจำคุกตั้งแต่สิบปีขึ้นไปจนถึงตลอดชีวิตมาตรา 5 มาตรา ๕ ผู้ใดยุยง แนะนำ เสี้ยมสอน โฆษณาชวนเชื่อ มั่วสุม สมทบ ยินยอม ตกลงกับผู้อื่น หรือตระเตรียมการที่จะให้มีการกระทำอันเป็นคอมมิวนิสต์ก็ดี หรือรู้ว่ามี หรือจะมีการกระทำผิดตามพระราชบัญญัตินี้ ช่วยปกปิดมิได้เอาความไปร้องเรียนขึ้นก็ดี มีความผิดต้องระวางโทษจำคุกตั้งแต่ห้าปีขึ้นไปจนถึงสิบปี แท่นพิมพ์มาตรา 5 ตลอดจนสิ่งอันเกี่ยวข้องกับการกระทำผิดตามความในวรรคก่อน ให้ริบเสียมาตรา 6 มาตรา ๖ ผู้ใดเป็นสมาชิกขององค์การอันเป็นคอมมิวนิสต์ มีความผิดต้องระวางโทษจำคุกตั้งแต่ห้าปีขึ้นไปจนถึงสิบปี ผู้ใดเป็นหัวหน้า ผู้จัดการ หรือเจ้าหน้าที่ขององค์การอันเป็นคอมมิวนิสต์ มีความผิดต้องระวางโทษจำคุกตั้งแต่สิบปีขึ้นไปจนถึงสิบห้าปีมาตรา 7 มาตรา ๗ คนไทยผู้ใดกระทำการตามที่บัญญัติไว้ในมาตรา ๔ หรือมาตรา ๕ ในต่างประเทศก็ดี หรือเป็นสมาชิกขององค์การอันเป็นคอมมิวนิสต์ตามมาตรา ๖ ซึ่งตั้งอยู่ในต่างประเทศก็ดี มีความผิดต้องระวางโทษเช่นเดียวกับที่ได้บัญญัติไว้ในมาตรานั้น ๆมาตรา 8 มาตรา ๘ ผู้ใดเข้าร่วมประชุมในองค์การอันเป็นคอมมิวนิสต์ให้สันนิษฐานไว้ก่อนว่าเป็นสมาชิกขององค์การนั้น เว้นแต่จะพิสูจน์ได้ว่าตนเข้าร่วมประชุมโดยไม่รู้ถึงลักษณะความมุ่งหมายในการประชุมนั้นมาตรา 9 มาตรา ๙ ผู้ใดกระทำการอุดหนุนแก่องค์การหรือสมาชิกขององค์การอันเป็นคอมมิวนิสต์ด้วยประการหนึ่งประการใด ดังต่อไปนี้ (๑) ให้ที่พัก ที่อาศัย หรือที่ประชุม (๒) ชักชวนบุคคลอื่นให้เป็นสมาชิกหรือพรรคพวก (๓) ชักชวนบุคคลอื่นให้เกิดความเสื่อมศรัทธาต่อศาสนาหรือให้กระทำการใด ๆมาตรา 9 อันเป็นการทำลายขนบประเพณีของชนชาติไทย หรือชักชวนบุคคลอื่นให้เกิดความเลื่อมใสในลัทธิที่มีหลักการหรือการปฏิบัติเป็นการทำให้บุคคลเสื่อมศรัทธาต่อศาสนาหรือขนบประเพณีของชนชาติไทย (๔) ให้การสนับสนุนทางการเงิน อาหาร อาวุธ เครื่องมือ หรือเครื่องใช้ หรือการสนับสนุนด้วยประการใด ๆ เช่นมาตรา 9 การเปิดเผยความลับของทางราชการหรือส่งมอบเอกสารเกี่ยวกับนโยบาย แผนการดำเนินงานหรือข่าวสารอันมิพึงเปิดเผย ต้องระวางโทษจำคุกตั้งแต่ห้าปีขึ้นไปจนถึงสิบปีมาตรา 10 มาตรา ๑๐ ถ้าความผิดได้กระทำลงโดยสมาชิกขององค์การอันเป็นคอมมิวนิสต์ตามความมุ่งหมายขององค์การนั้น ผู้ที่เป็นหัวหน้า ผู้จัดการ หรือเจ้าหน้าที่ขององค์การนั้นก็ดี สมาชิกคนใดซึ่งอยู่ด้วยในขณะกระทำผิด หรือได้ร่วมประชุมในคราวประชุมใด ๆ ซึ่งได้มีการตกลงให้กระทำความผิดดังว่านี้ก็ดีมาตรา 10 มีความผิดต้องระวางโทษเสมือนได้กระทำความผิดนั้นมาตรา 11 มาตรา ๑๑ ผู้ใดกระทำร้ายหรือขู่เข็ญว่าจะกระทำร้ายต่อร่างกาย ทรัพย์สิน หรือเกียรติยศชื่อเสียงก็ดี หน่วงเหนี่ยวกักขัง หรือขู่เข็ญว่าจะหน่วงเหนี่ยวกักขังก็ดี หรือกระทำการอย่างหนึ่งอย่างใดอันก่อให้เกิดความหวาดกลัวก็ดี เพื่อให้บุคคลใดปฏิบัติตามคำสั่งขององค์การอันเป็นคอมมิวนิสต์มาตรา 11 หรือปฏิบัติการอย่างหนึ่งอย่างใดเพื่อวัตถุประสงค์ขององค์การเช่นว่านั้น มีความผิดต้องระวางโทษจำคุกตั้งแต่ห้าปีขึ้นไปจนถึงสิบปีมาตรา 12 มาตรา ๑๒ ห้ามมิให้ผู้ใดกระทำการอบรมหรือสั่งสอนบุคคลใด ๆ หรือกระทำการเผยแพร่โดยการโฆษณา ชักจูง แนะนำ หรือโน้มน้าวจิตใจด้วยประการใด ๆ เพื่อให้บุคคลอื่นเห็นดีเห็นชอบในลัทธิคอมมิวนิสต์ หรือเข้าร่วมกับองค์การอันเป็นคอมมิวนิสต์ ทั้งนี้ ไม่ว่าจะกระทำด้วยวาจา ลายลักษณ์อักษร เอกสารตีพิมพ์มาตรา 12 หรือด้วยประการอื่นใด ความในวรรคหนึ่งมิให้ใช้บังคับแก่เจ้าหน้าที่หรือผู้สอนของกระทรวง ทบวง กรม ซึ่งมีหน้าที่ในการให้การศึกษาในการระงับหรือปราบปรามการกระทำอันเป็นคอมมิวนิสต์ หรือในการป้องกันราชอาณาจักร หรือเจ้าหน้าที่ของกระทรวง ทบวง กรมอื่น ซึ่งปฏิบัติการตามหน้าที่หรือระเบียบของกระทรวง ทบวง กรมมาตรา 12 ที่ตนสังกัดหรือที่ตนได้รับมอบหมาย ทั้งนี้ เฉพาะเมื่อการปฏิบัติหน้าที่ของเจ้าหน้าที่หรือผู้สอนดังกล่าวมิได้เป็นไปในลักษณะชักชวนให้นิยมหรือเลื่อมใสในลัทธิคอมมิวนิสต์ ผู้ใดฝ่าฝืนมาตรานี้ ต้องระวางโทษจำคุกตั้งแต่สองปีขึ้นไปจนถึงห้าปีมาตรา 13 มาตรา ๑๓ เมื่อนายกรัฐมนตรีเห็นว่าจะเป็นประโยชน์แก่การป้องกันการกระทำอันเป็นคอมมิวนิสต์ นายกรัฐมนตรีมีอำนาจประกาศในราชกิจจานุเบกษาระบุดินแดนต่างประเทศที่ห้ามมิให้ผู้ซึ่งมีสัญชาติไทยเข้าไปอาศัยอยู่หรือประกอบกิจการใด ๆ ในดินแดนนั้น ๆ ไม่ว่าจะเป็นการชั่วคราวหรือไม่มาตรา 13 เมื่อได้มีประกาศของนายกรัฐมนตรีตามวรรคหนึ่ง ห้ามมิให้ผู้ซึ่งมีสัญชาติไทยผู้ใดเข้าไปอาศัยอยู่หรือประกอบกิจการใด ๆ ในดินแดนที่ต้องห้ามนั้น ไม่ว่าจะเป็นการชั่วคราวหรือไม่ เว้นแต่จะได้รับอนุญาตเป็นหนังสือจากนายกรัฐมนตรี ผู้ซึ่งมีสัญชาติไทยผู้ใดฝ่าฝืนวรรคสอง ต้องระวางโทษจำคุกไม่เกินสองปีมาตรา 14 มาตรา ๑๔ เมื่อปรากฏแก่นายกรัฐมนตรีว่าเขตท้องที่ใดมีการกระทำอันเป็นคอมมิวนิสต์ หรือมีการมั่วสุมหรือตระเตรียมการเพื่อจะกระทำการเช่นว่านั้น นายกรัฐมนตรีมีอำนาจประกาศในราชกิจจานุเบกษาให้เขตท้องที่นั้นเป็นเขตแทรกซึมของคอมมิวนิสต์ การประกาศให้เขตท้องที่ใดเป็นเขตแทรกซึมของคอมมิวนิสต์ตามวรรคหนึ่งมาตรา 14 ให้มีผลใช้บังคับได้ตลอดระยะเวลาที่นายกรัฐมนตรีจะได้กำหนดตามความจำเป็น แต่ไม่เกินหนึ่งปีนับแต่วันประกาศ ระยะเวลาดังกล่าวนี้ นายกรัฐมนตรีจะประกาศขยายออกไปเป็นคราว ๆ ได้ตามความจำเป็นคราวละไม่เกินหนึ่งปี และเมื่อนายกรัฐมนตรีเห็นว่าหมดความจำเป็นแล้วมาตรา 14 นายกรัฐมนตรีจะประกาศในราชกิจจานุเบกษาให้เพิกถอนประกาศดังกล่าวเสียเมื่อใดก็ได้มาตรา 15 มาตรา ๑๕ เมื่อนายกรัฐมนตรีได้ประกาศให้เขตท้องที่ใดเป็นเขตแทรกซึมของคอมมิวนิสต์ตามความในมาตรา ๑๔ แล้ว นายกรัฐมนตรีมีอำนาจแต่งตั้งผู้อำนวยการป้องกันการกระทำอันเป็นคอมมิวนิสต์ขึ้น ให้มีอำนาจหน้าที่อำนวยการป้องกันและปราบปรามการกระทำอันเป็นคอมมิวนิสต์ภายในเขตที่นายกรัฐมนตรีประกาศตามความในมาตรา ๑๔มาตรา 15 เพื่อการนี้ให้ผู้อำนวยการป้องกันการกระทำอันเป็นคอมมิวนิสต์เป็นพนักงานฝ่ายปกครองหรือตำรวจชั้นผู้ใหญ่ตามประมวลกฎหมายวิธีพิจารณาความอาญา และให้มีอำนาจหน้าที่ดังต่อไปนี้ (๑) ปฏิบัติการตามความในมาตรา ๑๗ (๒)มาตรา 15 สั่งให้บุคคลนำอาวุธชนิดใดชนิดหนึ่งหรือทุกชนิดตามที่ผู้อำนวยการป้องกันการกระทำอันเป็นคอมมิวนิสต์กำหนดมามอบ (๓) ห้ามบุคคลนำอาวุธชนิดใดชนิดหนึ่งหรือทุกชนิดตามที่ผู้อำนวยการป้องกันการกระทำอันเป็นคอมมิวนิสต์กำหนดออกนอกบ้าน (๔)มาตรา 15 เรียกบุคคลหนึ่งบุคคลใดมาสอบถามในด้านการข่าวและเข้ารับการอบรมได้ครั้งหนึ่งไม่เกินสิบห้าวัน (๕) ประกาศห้ามบุคคลออกนอกบ้านในระหว่างระยะเวลาที่กำหนด (๖) ให้บุคคลมารายงานตัวต่อเจ้าพนักงาน การปฏิบัติตาม (๓) (๔) และ (๕) ให้กระทำตามวิธีการที่กำหนดในกฎกระทรวงมาตรา 15 ผู้ใดฝ่าฝืนหรือไม่ปฏิบัติตามประกาศหรือคำสั่งของผู้อำนวยการป้องกันการกระทำอันเป็นคอมมิวนิสต์ซึ่งประกาศหรือสั่งตามความในมาตรานี้ หรือกฎกระทรวง ซึ่งออกตามความในมาตรานี้ ต้องระวางโทษจำคุกไม่เกินสองปี หรือปรับไม่เกินหนึ่งหมื่นบาท หรือทั้งจำทั้งปรับมาตรา 16 มาตรา ๑๖ เมื่อนายกรัฐมนตรีได้ประกาศกำหนดเขตท้องที่เป็นเขตแทรกซึมของคอมมิวนิสต์ขึ้นมากกว่าหนึ่งเขตและได้แต่งตั้งผู้อำนวยการป้องกันการกระทำอันเป็นคอมมิวนิสต์ในแต่ละเขตนั้น ๆ แล้ว นายกรัฐมนตรีมีอำนาจแต่งตั้งผู้อำนวยการป้องกันการกระทำอันเป็นคอมมิวนิสต์ทั่วไปขึ้นมาตรา 16 ให้มีอำนาจหน้าที่สั่งการและควบคุมดูแลให้กิจการป้องกันและปราบปรามการกระทำอันเป็นคอมมิวนิสต์ในเขตแทรกซึมของคอมมิวนิสต์มาตรา 16 ได้ประสานกันและเป็นไปโดยเรียบร้อยทุกเขตและมีอำนาจแต่งตั้งเจ้าหน้าที่หรือบุคคลอื่นใดให้ช่วยเหลือปฏิบัติการอันอยู่ในอำนาจและหน้าที่ของผู้อำนวยการป้องกันการกระทำอันเป็นคอมมิวนิสต์ทั่วไปได้มาตรา 16 กับให้ผู้อำนวยการป้องกันการกระทำอันเป็นคอมมิวนิสต์ทั่วไปมีอำนาจหน้าที่เช่นเดียวกับผู้อำนวยการป้องกันการกระทำอันเป็นคอมมิวนิสต์แต่ละเขตด้วยมาตรา 17 มาตรา ๑๗ นายกรัฐมนตรีมีอำนาจประกาศในราชกิจจานุเบกษาให้เขตแทรกซึมของคอมมิวนิสต์ทั้งหมดหรือส่วนใดส่วนหนึ่งเป็นเขตห้ามมิให้บุคคลเข้าไปหรืออาศัยอยู่ เมื่อได้มีประกาศของนายกรัฐมนตรีตามวรรคหนึ่งแล้ว (๑) ห้ามมิให้ผู้ใดนอกจากผู้ได้รับอนุญาตเป็นหนังสือจากผู้อำนวยการป้องกันการกระทำอันเป็นคอมมิวนิสต์มาตรา 17 เข้าไปในเขตนั้น (๒) ให้ผู้ซึ่งอาศัยอยู่ในเขตนั้นอยู่แล้วในวันที่นายกรัฐมนตรีประกาศตามความในวรรคหนึ่งออกไปจากเขตนั้นภายในกำหนดเวลาที่ผู้อำนวยการป้องกันการกระทำอันเป็นคอมมิวนิสต์ประกาศกำหนด ทั้งนี้ เว้นแต่บุคคลซึ่งได้รับอนุญาตเป็นหนังสือจากผู้อำนวยการป้องกันการกระทำอันเป็นคอมมิวนิสต์ให้อยู่อาศัยได้มาตรา 17 หนังสืออนุญาตให้บุคคลเข้าไปหรืออาศัยอยู่ในเขตห้ามมิให้บุคคลเข้าไปหรืออาศัยอยู่ เมื่อมีเหตุอันสมควรผู้อำนวยการป้องกันการกระทำอันเป็นคอมมิวนิสต์จะเพิกถอนเสียเมื่อใดก็ได้ การออกหนังสืออนุญาตให้บุคคลเข้าไปหรืออาศัยอยู่ในเขตห้ามมิให้บุคคลเข้าไปหรืออาศัยอยู่มาตรา 17 การเพิกถอนหนังสืออนุญาตให้บุคคลเข้าไปหรืออาศัยอยู่ในเขตห้ามมิให้บุคคลเข้าไปหรืออาศัยอยู่ การประกาศให้บุคคลที่อาศัยอยู่ในเขตห้ามมิให้บุคคลเข้าไปหรืออาศัยอยู่ออกไปจากเขตนั้นตามมาตรานี้ ให้กระทำตามวิธีการและแบบที่กำหนดในกฎกระทรวงมาตรา 17 ให้นายกรัฐมนตรีดำเนินการให้บุคคลผู้ต้องออกไปจากเขตที่นายกรัฐมนตรีประกาศตามความในวรรคหนึ่ง ได้มีที่อยู่อาศัยและได้รับค่าทดแทนตามที่นายกรัฐมนตรีจะเห็นสมควร ผู้ใด โดยมิได้รับอนุญาตเป็นหนังสือจากผู้อำนวยการป้องกันการกระทำอันเป็นคอมมิวนิสต์มาตรา 17 เข้าไปในเขตห้ามมิให้บุคคลเข้าไปตามความในวรรคหนึ่งอันเป็นการฝ่าฝืน (๑) หรือผู้ใดซึ่งอาศัยอยู่ในเขตดังกล่าวอยู่แล้วในวันที่นายกรัฐมนตรีประกาศเขตห้ามมิให้บุคคลอยู่อาศัยตามความในวรรคหนึ่ง ไม่ออกไปจากเขตนั้นภายในกำหนดเวลาที่ผู้อำนวยการป้องกันการกระทำอันเป็นคอมมิวนิสต์ประกาศกำหนด อันเป็นการไม่ปฏิบัติตามมาตรา 17 (๒) ต้องระวางโทษจำคุกไม่เกินสองปี หรือปรับไม่เกินหนึ่งหมื่นบาท หรือทั้งจำทั้งปรับมาตรา 17 ทวิ มาตรา ๑๗ ทวิ ภายในเขตแทรกซึมของคอมมิวนิสต์ ให้ผู้อำนวยการป้องกันการกระทำอันเป็นคอมมิวนิสต์มีอำนาจแต่งตั้งคณะกรรมการขึ้นคณะหนึ่งหรือหลายคณะ เพื่อวางมาตรการและดำเนินการควบคุมการครอบครองและหรือการจำหน่ายข้าว อาหาร ยา เครื่องอุปโภคบริโภคอย่างอื่น และสิ่งอื่นใดมาตรา 17 ทวิ เพื่อมิให้สิ่งเหล่านั้นเป็นประโยชน์แก่องค์การอันเป็นคอมมิวนิสต์หรือเกิดความเดือดร้อนแก่ประชาชนในเขตแทรกซึมของคอมมิวนิสต์ ให้คณะกรรมการที่แต่งตั้งตามวรรคหนึ่ง มีอำนาจและหน้าที่ดังต่อไปนี้ (๑) ระบุชนิด ประเภท ของข้าว อาหาร ยา เครื่องอุปโภคบริโภคอย่างอื่นและสิ่งอื่นใด ให้เป็นสิ่งของควบคุม (๒)มาตรา 17 ทวิ วางระเบียบเกี่ยวกับการส่งออกไปนอกหรือนำเข้ามาในเขตแทรกซึมของคอมมิวนิสต์ซึ่งสิ่งของควบคุมตาม (๑) (๓) ให้ผู้ครอบครองหรือผู้จำหน่ายสิ่งของควบคุม แจ้งปริมาณและสถานที่เก็บสิ่งของควบคุมซึ่งอยู่ในความครอบครองของตนต่อเจ้าหน้าที่ (๔) ให้ผู้ครอบครองหรือผู้จำหน่ายสิ่งของควบคุมมาตรา 17 ทวิ แจ้งสถิติหรือบัญชีการจำหน่ายสิ่งของควบคุมต่อเจ้าหน้าที่ (๕) วางเงื่อนไขในการจำหน่ายสิ่งของควบคุม การกำหนดมาตรการตามวรรคหนึ่ง ให้ทำเป็นประกาศของคณะกรรมการ และปิดประกาศไว้ ณ ที่ว่าการอำเภอและที่เปิดเผยตามชุมชนทั่วไปในท้องที่ที่เกี่ยวข้องกับต้องประกาศล่วงหน้าไม่น้อยกว่าสี่สิบแปดชั่วโมงมาตรา 17 ทวิ ผู้ใดฝ่าฝืนหรือไม่ปฏิบัติตามประกาศของคณะกรรมการตามมาตรานี้ ต้องระวางโทษจำคุกไม่เกินสองปี หรือปรับไม่เกินหนึ่งหมื่นบาท หรือทั้งจำทั้งปรับมาตรา 17 ตรี มาตรา ๑๗ ตรี คณะกรรมการตามมาตรา ๑๗ ทวิ มีอำนาจแต่งตั้งคณะอนุกรรมการ เจ้าหน้าที่ หรือบุคคลอื่นใด ให้ช่วยเหลือปฏิบัติการอันอยู่ในอำนาจและหน้าที่ของคณะกรรมการทั้งหมดหรือแต่บางส่วน หรือในบริเวณท้องที่ใดท้องที่หนึ่งในเขตแทรกซึมของคอมมิวนิสต์ แทนคณะกรรมการได้ ในการปฏิบัติการติดต่อกับบุคคลภายนอกมาตรา 17 ตรี ให้อนุกรรมการ เจ้าหน้าที่ หรือบุคคลซึ่งได้รับการแต่งตั้งตามวรรคหนึ่ง แสดงบัตรประจำตัวตามแบบที่กำหนดในกฎกระทรวง หรือติดเครื่องหมายอย่างใดอย่างหนึ่งตามที่ผู้อำนวยการป้องกันการกระทำอันเป็นคอมมิวนิสต์ประกาศกำหนดมาตรา 17 จัตวา มาตรา ๑๗ จัตวา กรรมการ อนุกรรมการ หรือเจ้าพนักงานตำรวจซึ่งมียศตั้งแต่ร้อยตำรวจตรีขึ้นไป หรือพนักงานปกครอง ๓ ขึ้นไป หรือนายทหารสัญญาบัตรซึ่งมียศตั้งแต่ร้อยตรี เรือตรี หรือเรืออากาศตรีขึ้นไป ซึ่งได้รับการแต่งตั้งตามมาตรา ๑๗ ทวิ หรือมาตรา ๑๗ ตรี มีอำนาจดังต่อไปนี้ (๑) สั่งเป็นหนังสือให้บุคคลใด ๆมาตรา 17 จัตวา มาให้ถ้อยคำ หรือส่งเอกสารหรือหลักฐานใด ๆ เพื่อประกอบการพิจารณาว่าได้มีการฝ่าฝืนหรือไม่ปฏิบัติตามประกาศของคณะกรรมการตามมาตรา ๑๗ ทวิ หรือไม่ (๒) เข้าไปในสถานที่หรือเคหสถานของบุคคลใดในระหว่างพระอาทิตย์ขึ้นถึงพระอาทิตย์ตก เพื่อสอบสวนข้อเท็จจริงหรือเพื่อตรวจสอบเอกสารใด ๆมาตรา 17 จัตวา เพื่อให้ทราบว่ามีการฝ่าฝืนหรือไม่ปฏิบัติตามประกาศของคณะกรรมการตามมาตรา ๑๗ ทวิ หรือไม่ ผู้ใดไม่มาให้ถ้อยคำ หรือไม่ส่งเอกสารหรือหลักฐานใด ๆ ตาม (๑) หรือขัดขวาง หรือไม่อำนวยความสะดวกในการปฏิบัติการของกรรมการหรือบุคคลซึ่งได้รับการแต่งตั้งตามวรรคหนึ่ง ต้องระวางโทษจำคุกไม่เกินหกเดือนมาตรา 17 จัตวา หรือปรับไม่เกินสามพันบาท หรือทั้งจำทั้งปรับมาตรา 17 เบญจ มาตรา ๑๗ เบญจ ในกรณีมีเหตุอันควรสงสัยว่า สิ่งของควบคุมที่เป็นกรรมสิทธิ์ หรืออยู่ในความครอบครองของบุคคลใด ๆ เจ้าของหรือผู้ครอบครองมีเจตนานำไปใช้ให้เป็นประโยชน์แก่องค์การอันเป็นคอมมิวนิสต์มาตรา 17 เบญจ หรือในกรณีเจ้าของหรือผู้ครอบครองได้เก็บสิ่งของควบคุมไว้โดยไม่มีเหตุอันสมควรอันอาจทำให้เกิดการขาดแคลนสิ่งของเครื่องอุปโภคบริโภคและก่อให้เกิดความเดือดร้อนแก่ประชาชนในท้องที่ คณะกรรมการมีอำนาจสั่งยึดสิ่งของควบคุมนั้น ๆ ได้ เมื่อคณะกรรมการสั่งยึดสิ่งของควบคุมตามวรรคหนึ่งมาตรา 17 เบญจ ให้แจ้งคำสั่งเป็นหนังสือไปยังเจ้าของหรือผู้ครอบครองสิ่งของควบคุมดังกล่าวทราบ หรือในกรณีไม่ปรากฏตัวบุคคลผู้เป็นเจ้าของหรือผู้ครอบครอง หรือปรากฏตัวเจ้าของหรือผู้ครอบครอง แต่ไม่มีผู้ใดยอมรับหนังสือสั่ง ให้เจ้าหน้าที่ปิดคำสั่งของคณะกรรมการไว้ ณ สถานที่เก็บสิ่งของควบคุมนั้นมาตรา 17 เบญจ โดยให้ปิดต่อหน้าพนักงานฝ่ายปกครองหรือตำรวจอย่างน้อยหนึ่งคน และให้ถือว่าเจ้าของหรือผู้ครอบครองสิ่งของควบคุมได้ทราบคำสั่งแล้ว เจ้าของหรือผู้ครอบครองสิ่งของควบคุมที่คณะกรรมการมีคำสั่งให้ยึดตามวรรคหนึ่ง จะยื่นคำร้องขอต่อศาลจังหวัดหรือศาลแพ่ง ที่สถานที่เก็บสิ่งของควบคุมอยู่ในเขตอำนาจมาตรา 17 เบญจ เพื่อขอพิสูจน์ว่าตนได้ครอบครองสิ่งของควบคุมนั้นไว้โดยสุจริตตามจำนวนที่สมควรแก่ความจำเป็นในการใช้สอย หรือดำเนินธุรกิจโดยปกติและทั้งไม่เป็นการฝ่าฝืนเงื่อนไขที่คณะกรรมการประกาศกำหนดแต่อย่างใดก็ได้ คำร้องขอพิสูจน์จะต้องกระทำภายในสามสิบวันนับแต่วันที่ได้รับหนังสือแจ้งคำสั่งหรือวันที่เจ้าหน้าที่ปิดคำสั่งมาตรา 17 เบญจ แล้วแต่กรณี ถ้าไม่ยื่นคำร้องขอพิสูจน์ภายในเวลาดังกล่าว ให้สิ่งของควบคุมนั้นตกเป็นของแผ่นดิน ในกรณีศาลเห็นว่าพยานหลักฐานควรเชื่อได้ว่าเจ้าของหรือผู้ครอบครองสุจริต ให้ศาลมีอำนาจสั่งคืนสิ่งของควบคุมให้แก่เจ้าของหรือผู้ครอบครองทั้งหมดหรือแต่บางส่วน ทั้งนี้มาตรา 17 เบญจ เท่าที่บุคคลนั้นจะสามารถพิสูจน์ได้ว่าเป็นจำนวนที่สมควรแก่ความจำเป็นในการใช้สอยหรือดำเนินธุรกิจโดยปกติ แต่ถ้าศาลเห็นว่าบุคคลผู้ร้องขอไม่สามารถพิสูจน์ได้ ให้ศาลสั่งให้สิ่งของควบคุมนั้นตกเป็นของแผ่นดินมาตรา 17 ฉ มาตรา ๑๗ ฉ ถ้าสิ่งของควบคุมที่คณะกรรมการสั่งยึดตามมาตรา ๑๗ เบญจ เป็นของเสียง่าย หรือถ้าหน่วงช้าไว้จะเป็นการเสี่ยงความเสียหาย หรือจะเสียค่าใช้จ่ายในการเก็บรักษาเกินสมควร คณะกรรมการจะจัดการขายทอดตลาดสิ่งของควบคุมนั้นก็ได้มาตรา 17 ฉ ได้เงินจำนวนสุทธิเท่าใดให้ยึดเงินนั้นไว้แทนหรือในกรณีจำเป็นคณะกรรมการจะนำสิ่งของควบคุมนั้นออกแจกจ่ายบรรเทาทุกข์แก่ประชาชนก็ได้ แต่ถ้าต้องชดใช้ค่าสิ่งของควบคุมนั้นให้แก่เจ้าของหรือผู้ครอบครอง ให้สำนักนายกรัฐมนตรีชดใช้ค่าสิ่งของควบคุมนั้นตามราคาตลาด ราคาตลาดตามวรรคหนึ่งมาตรา 17 ฉ ให้คำนวณตามหลักเกณฑ์และวิธีการที่กำหนดในกฎกระทรวงมาตรา 17 สัตต มาตรา ๑๗ สัตต ในกรณีที่มีการกระทำความผิดตามพระราชบัญญัตินี้ ถ้าพนักงานสอบสวนเห็นว่า ผู้ต้องหาคนใดได้กระทำความผิดดังกล่าวเพราะหลงผิดหรือรู้เท่าไม่ถึงการณ์หรือมีเหตุที่ไม่สมควรดำเนินคดีกับผู้ต้องหาคนใด ให้พนักงานสอบสวนส่งสำนวนสำหรับผู้ต้องหาคนนั้นมาตรา 17 สัตต พร้อมทั้งความเห็นไปยังผู้อำนวยการป้องกันการกระทำอันเป็นคอมมิวนิสต์ ซึ่งมีเขตอำนาจเหนือท้องที่ที่มีการสอบสวน ถ้าผู้อำนวยการป้องกันการกระทำอันเป็นคอมมิวนิสต์ตามวรรคหนึ่ง เห็นชอบด้วยกับความเห็นของพนักงานสอบสวนว่าไม่สมควรดำเนินคดีกับผู้ต้องหามาตรา 17 สัตต ให้ผู้อำนวยการป้องกันการกระทำอันเป็นคอมมิวนิสต์กำหนดเงื่อนไขให้ผู้ต้องหาปฏิบัติแทนการถูกฟ้องคดี โดยให้ผู้ต้องหาดังกล่าวเข้ารับการอบรม ณ สถานที่ที่กำหนดเป็นเวลาไม่เกินหกเดือน และจะกำหนดเงื่อนไขให้มารายงานตัวต่อพนักงานเจ้าหน้าที่เป็นครั้งคราวตามที่กำหนดภายหลังการอบรมแล้วด้วยก็ได้มาตรา 17 สัตต แต่จะกำหนดระยะเวลาที่ให้มารายงานตัวเกินหนึ่งปีไม่ได้ การกำหนดเงื่อนไขให้ผู้ต้องหาปฏิบัติแทนการฟ้องคดีตามวรรคสอง จะกระทำได้ต่อเมื่อผู้ต้องหายินยอมปฏิบัติตามเงื่อนไขแล้ว และเมื่อผู้ต้องหาได้ปฏิบัติตามเงื่อนไขครบถ้วนแล้ว จะฟ้องผู้ต้องหาสำหรับการกระทำที่ต้องหานั้นอีกไม่ได้มาตรา 17 อัฐ มาตรา ๑๗ อัฐ ในกรณีที่ผู้ต้องหาปฏิบัติตามเงื่อนไขที่กำหนดตามมาตรา ๑๗ สัตต วรรคสอง ไม่ครบถ้วน ให้ผู้อำนวยการป้องกันการกระทำอันเป็นคอมมิวนิสต์ส่งสำนวนพร้อมกับตัวผู้ต้องหาไปยังพนักงานสอบสวนเพื่อดำเนินคดีกับผู้ต้องหาตามประมวลกฎหมายวิธีพิจารณาความอาญามาตรา 17 อัฐ แต่ถ้าผู้ต้องหามิได้อยู่ในความควบคุมของผู้อำนวยการป้องกันการกระทำอันเป็นคอมมิวนิสต์ ให้ผู้อำนวยการป้องกันการกระทำอันเป็นคอมมิวนิสต์ส่งสำนวนพร้อมทั้งแจ้งให้พนักงานสอบสวนทำการจับกุมและดำเนินคดีกับผู้ต้องหาตามประมวลกฎหมายวิธีพิจารณาความอาญา เมื่อได้รับหรือจับผู้ต้องหาไว้ตามวรรคหนึ่งแล้วมาตรา 17 อัฐ ให้พนักงานสอบสวนมีอำนาจควบคุมผู้ต้องหาไว้เพื่อดำเนินการต่อไปตามวรรคหนึ่งได้ ระยะเวลาการควบคุมผู้ต้องหาให้เป็นไปตามประมวลกฎหมายวิธีพิจารณาความอาญา โดยให้เริ่มนับระยะเวลาควบคุมตั้งแต่วันที่ได้รับหรือจับผู้ต้องหาได้เป็นต้นไปมาตรา 18 มาตรา ๑๘ บรรดาคดีที่มีข้อหาว่ากระทำความผิดต่อพระราชบัญญัตินี้ ไม่ว่าจะมีข้อหาว่ากระทำความผิดอย่างอื่นด้วยหรือไม่ ให้พนักงานสอบสวนมีอำนาจควบคุมผู้ต้องหาไว้เพื่อทำการสอบสวนได้ไม่เกินสามสิบวันนับแต่วันที่ผู้ต้องหามาถึงที่ทำการของพนักงานฝ่ายปกครองหรือตำรวจมาตรา 18 แต่ถ้าเกิดความจำเป็นที่จะควบคุมผู้ต้องหาไว้เกินกว่ากำหนดเวลาดังกล่าวแล้ว ก็ให้พนักงานสอบสวนโดยได้รับอนุมัติจากอธิบดีกรมตำรวจมีอำนาจควบคุมผู้ต้องหาไว้ต่อไปได้อีกไม่เกินหกสิบวัน แต่ทั้งนี้ถ้าการกระทำความผิดได้เกิดขึ้นในเขตที่นายกรัฐมนตรีประกาศว่าเป็นเขตแทรกซึมของคอมมิวนิสต์มาตรา 18 กำหนดเวลาหกสิบวันให้ขยายเป็นหนึ่งร้อยแปดสิบวัน ถ้าเกิดความจำเป็นที่จะควบคุมผู้ต้องหาไว้เกินกำหนดเวลาในวรรคก่อน เพื่อให้การสอบสวนเสร็จสิ้น ให้ส่งตัวผู้ต้องหามาศาลให้พนักงานอัยการหรือพนักงานสอบสวนยื่นคำร้องต่อศาลขอหมายขังผู้ต้องหานั้น ศาลมีอำนาจสั่งขังผู้ต้องหาได้ครั้งละไม่เกินเก้าสิบวันมาตรา 18 แต่ไม่เกินสามครั้งมาตรา 19 มาตรา ๑๙ ให้นำความในมาตรา ๑๘ มาใช้บังคับแก่กรณีที่ผู้บังคับบัญชาทหารควบคุมตัวผู้ต้องหาว่ากระทำความผิดต่อพระราชบัญญัตินี้โดยอนุโลม โดยให้ถือว่าผู้บังคับบัญชาทหารเป็นพนักงานสอบสวนมาตรา 19 และนายทหารซึ่งมีตำแหน่งผู้บัญชาการกองพลหรือเทียบเท่าในท้องถิ่นการบังคับบัญชาราชการทหารที่ควบคุมตัวผู้ต้องหาเป็นอธิบดีกรมตำรวจ หรือถ้าไม่มีนายทหารผู้มีตำแหน่งผู้บัญชาการกองพลหรือเทียบเท่าในท้องถิ่นนั้น ก็ให้ถือว่าผู้บังคับบัญชาทหารสูงสุดในท้องถิ่นนั้นเป็นอธิบดีกรมตำรวจมาตรา 20 มาตรา ๒๐ ในเขตท้องที่ที่นายกรัฐมนตรีประกาศเป็นเขตแทรกซึมของคอมมิวนิสต์ ให้ผู้อำนวยการป้องกันการกระทำอันเป็นคอมมิวนิสต์ หรือเจ้าพนักงานตำรวจซึ่งมียศตั้งแต่ร้อยตำรวจตรีขึ้นไป หรือพนักงานปกครอง ๓ ขึ้นไป หรือนายทหารสัญญาบัตรซึ่งมียศตั้งแต่ร้อยตรี เรือตรีมาตรา 20 หรือเรืออากาศตรีขึ้นไปที่ทางราชการมีคำสั่งให้ปฏิบัติการปราบปรามการกระทำอันเป็นคอมมิวนิสต์ มีอำนาจค้นหรือจับผู้ถูกสงสัยโดยมีเหตุอันควรว่า กระทำความผิดตามพระราชบัญญัตินี้ โดยไม่ต้องมีหมายค้นหรือหมายจับ และให้มีอำนาจค้นหรือจับได้ในทุกสถานที่และทุกเวลามาตรา 21 มาตรา ๒๑ ให้พนักงานฝ่ายปกครองหรือตำรวจ และพนักงานฝ่ายปกครอง หรือตำรวจชั้นผู้ใหญ่ตามประมวลกฎหมายวิธีพิจารณาความอาญา ซึ่งทางราชการมีคำสั่งให้ปฏิบัติการปราบปรามการกระทำอันเป็นคอมมิวนิสต์ มีเขตอำนาจปฏิบัติการในฐานะที่เป็นพนักงานฝ่ายปกครองหรือตำรวจชั้นผู้ใหญ่ แล้วแต่กรณี ทั่วราชอาณาจักรมาตรา 21 ภายใต้บังคับมาตรา ๑๕ มาตรา ๑๖ และมาตรา ๒๐ ให้ผู้ซึ่งทางราชการมีคำสั่งให้ปฏิบัติการปราบปรามการกระทำอันเป็นคอมมิวนิสต์ เป็นพนักงานฝ่ายปกครองหรือตำรวจตามประมวลกฎหมายวิธีพิจารณาความอาญา และให้มีเขตอำนาจปฏิบัติการทั่วราชอาณาจักรมาตรา 22 มาตรา ๒๒ ในกรณีที่มีความตายของผู้ซึ่งถูกสงสัยโดยมีเหตุอันควรว่ากระทำความผิดตามพระราชบัญญัตินี้ หรือมูลเหตุแห่งการตายของผู้ซึ่งถูกสงสัยดังกล่าวมาตรา 22 เกิดขึ้นในท้องที่ที่นายกรัฐมนตรีประกาศว่าเป็นเขตแทรกซึมของคอมมิวนิสต์โดยการกระทำของเจ้าพนักงานซึ่งอ้างว่าปฏิบัติราชการตามหน้าที่หรือตายในระหว่างอยู่ในความควบคุมของเจ้าพนักงานซึ่งอ้างว่าปฏิบัติราชการตามหน้าที่ ให้พนักงานสอบสวนมาตรา 22 หรือนายทหารสัญญาบัตรที่ผู้บังคับบัญชามอบหมายแห่งท้องที่ที่ศพนั้นอยู่กับเจ้าหน้าที่กระทรวงสาธารณสุขประจำท้องที่ หรือแพทย์ประจำตำบลหรืออนามัยจังหวัด หรือแพทย์ประจำสถานีอนามัยหรือแพทย์ประจำโรงพยาบาล หรือแพทย์ทหาร หรือเจ้าหน้าที่เสนารักษ์ทหารที่ปฏิบัติราชการอยู่ในท้องที่นั้นมาตรา 22 เป็นผู้ชันสูตรพลิกศพโดยเร็วและให้ทำบันทึกรายละเอียดแห่งการชันสูตรนั้นไว้ ให้เป็นหน้าที่ของพนักงานสอบสวนหรือนายทหารสัญญาบัตรที่ผู้บังคับบัญชามอบหมายแจ้งแก่ผู้มีหน้าที่ไปทำการชันสูตรพลิกศพทราบ เมื่อได้มีการชันสูตรพลิกศพแล้ว ให้ส่งบันทึกรายละเอียดแห่งการชันสูตรนั้นไปยังพนักงานสอบสวนมาตรา 22 และให้พนักงานสอบสวนทำการสอบสวนแล้วส่งสำนวนชันสูตรพลิกศพไปยังผู้ว่าราชการจังหวัด ถ้าเป็นกรณีที่มีความตายเกิดขึ้นโดยการกระทำของเจ้าพนักงานซึ่งอ้างว่าปฏิบัติราชการตามหน้าที่ หรือตายในระหว่างอยู่ในความควบคุมของเจ้าพนักงานซึ่งอ้างว่าปฏิบัติราชการตามหน้าที่มาตรา 22 ให้ผู้ว่าราชการจังหวัดส่งสำนวนชันสูตรพลิกศพไปยังอธิบดีกรมอัยการ และให้อธิบดีกรมอัยการหรือผู้รักษาราชการแทนเท่านั้นมีอำนาจออกคำสั่งฟ้องหรือไม่ฟ้อง ถ้าเป็นคดีที่อยู่ในอำนาจศาลทหาร ให้ผู้ว่าราชการจังหวัดส่งสำนวนชันสูตรพลิกศพไปยังเจ้ากรมพระธรรมนูญและให้เจ้ากรมพระธรรมนูญมีอำนาจออกคำสั่งฟ้องหรือไม่ฟ้องมาตรา 22 หากปรากฏว่าการชันสูตรพลิกศพตามวรรคหนึ่งจะเป็นอุปสรรคแก่การปฏิบัติในการป้องกันและปราบปรามของเจ้าพนักงาน หรือจะเป็นอันตรายแก่เจ้าพนักงานผู้กระทำการตามหน้าที่แล้ว จะไม่ทำการชันสูตรพลิกศพก็ได้ แต่ให้ผู้อำนวยการป้องกันการกระทำอันเป็นคอมมิวนิสต์เขตทำบันทึกเหตุนั้นไว้มาตรา 22 แล้วส่งบันทึกไปยังพนักงานสอบสวนทำการสอบสวนและดำเนินการตามวรรคสามมาตรา 23 มาตรา ๒๓ ให้นายกรัฐมนตรีรักษาการตามพระราชบัญญัตินี้ และให้มีอำนาจออกกฎกระทรวงเพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้ว ให้ใช้บังคับได้ผู้รับสนองพระบรมราชโองการ จอมพล ป. พิบูลสงคราม นายกรัฐมนตรีพระราชบัญญัติป้องกันการกระทำอันเป็นคอมมิวนิสต์ (ฉบับที่ ๒) พ.ศ. ๒๕๑๒มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 18 มาตรา ๑๘ ให้พนักงานสอบสวนและผู้บังคับบัญชาทหารซึ่งได้ควบคุมตัวผู้ต้องหาว่ากระทำความผิดต่อพระราชบัญญัติป้องกันการกระทำอันเป็นคอมมิวนิสต์ พ.ศ. ๒๔๙๕ ไว้เพื่อการสอบสวนและได้ควบคุมตัวอยู่ในวันที่ประกาศพระราชบัญญัตินี้ในราชกิจจานุเบกษามาตรา 18 คงมีอำนาจควบคุมตัวไว้เพื่อการสอบสวนต่อไปอีกเป็นเวลาไม่เกินหนึ่งร้อยแปดสิบวัน เมื่อครบกำหนดเวลาดังกล่าวนี้แล้วยังมิได้ยื่นฟ้องต่อศาล ก็ให้ปล่อยตัวไปมาตรา 19 มาตรา ๑๙ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ปรากฏว่าในปัจจุบันภัยของคอมมิวนิสต์ได้ทวีความรุนแรงมากยิ่งขึ้น สมควรปรับปรุงเพิ่มเติมมาตรการการป้องกันการกระทำอันเป็นคอมมิวนิสต์ให้รัดกุมและมีประสิทธิภาพมากยิ่งขึ้นจึงจำเป็นต้องแก้ไขเพิ่มเติมกฎหมายว่าด้วยการป้องกันการกระทำอันเป็นคอมมิวนิสต์เสียใหม่ประกาศของคณะปฏิวัติ ฉบับที่ ๗๘ ลงวันที่ ๑๖ กุมภาพันธ์ พ.ศ. ๒๕๑๕โดยที่คณะปฏิวัติพิจารณาเห็นว่า เพื่อให้การป้องกันและปราบปรามผู้กระทำความผิดตามพระราชบัญญัติป้องกันการกระทำอันเป็นคอมมิวนิสต์ได้ผลดียิ่งขึ้น จึงควรแก้ไขบทบัญญัติเกี่ยวกับการชันสูตรพลิกศพเมื่อมีความตายเกิดขึ้นโดยการกระทำของเจ้าพนักงานหรือระหว่างที่อยู่ในความควบคุมของเจ้าพนักงานตามพระราชบัญญัติดังกล่าวมาตรา 2 ข้อ ๒ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปคำสั่งของคณะปฏิรูปการปกครองแผ่นดิน ฉบับที่ ๒๕ ลงวันที่ ๑๗ ตุลาคม พ.ศ. ๒๕๑๙โดยที่คณะปฏิรูปการปกครองแผ่นดินเห็นว่า ภาวะของบ้านเมืองในขณะนี้กำลังเผชิญกับภัยที่คุกคามต่อความมั่นคงของชาติ และมีการกระทำที่เป็นการบ่อนทำลายสถาบันศาสนา สถาบันพระมหากษัตริย์ และการปกครองระบอบประชาธิปไตยอันมีพระมหากษัตริย์เป็นประมุขประกอบกับกฎหมายว่าด้วยการป้องกันการกระทำอันเป็นคอมมิวนิสต์ที่ใช้บังคับอยู่ในปัจจุบันยังมีบทบัญญัติบางประการที่ไม่เหมาะสมและไม่ตรงตามข้อเท็จจริง ทั้งมีช่องว่างของกฎหมายที่อาจทำให้ผู้กระทำความผิดหลุดพ้นจากการต้องรับโทษได้ สมควรแก้ไขเพิ่มเติมเสียใหม่ให้เหมาะสมกับสถานการณ์ของบ้านเมือง ทั้งนี้เพื่อป้องกันมิให้เกิดความเสียหายต่อประเทศชาติและประชาชนมาตรา 15 ข้อ ๑๕ บรรดาคำสั่ง ประกาศ และกฎกระทรวงที่ออกตามพระราชบัญญัติป้องกันการกระทำอันเป็นคอมมิวนิสต์ พ.ศ. ๒๔๙๕ ซึ่งแก้ไขเพิ่มเติมโดยพระราชบัญญัติป้องกันการกระทำอันเป็นคอมมิวนิสต์ (ฉบับที่ ๒) พ.ศ. ๒๕๑๒ ให้คงใช้บังคับได้ต่อไปจนกว่าจะมีการเปลี่ยนแปลงมาตรา 16 ข้อ ๑๖ คำสั่งของคณะปฏิรูปการปกครองแผ่นดินฉบับนี้ให้ใช้บังคับตั้งแต่บัดนี้เป็นต้นไป